Kapellbrücke

El Kapellbrücke (in todesco "ponte de ła capeła") el ze un ponte pedonałe cuerzesto in legno de Luzerna, in Svìsara, costruio intrà del 1300 e del 1333en.structurae.de. El traersa el fiume Reuss, poco dopo che sto cuà el efluise dal lago dei Cuatro Cantoni, permetindo cusita de ligare łe du parti de ła sità.Informasion traeste dal sito internet www.swissworld.org La particułare lìnea scavesada del ponte ła ze sta pensada par permétar che ła strutura ła rezista mejo a ła corente del fiume. 

El ze longo 170 m e el ze considarà el ponte cuerzesto in legno pì antigo de Eoropa: el ponte oncó el se prezenta recostruio dopo de l'inséndio che inte ła notada che ła va dal 17 al 18 de agosto del 1993 el ło ghea devastà par de pì de du tersi. 

El nome del ponte el ze gavesto par ła arente Capeła de St. Peter. Inte el so interior ghe zera 110 panełi in legno depinzesti inte el XVII secoło che i ghea ła istòria e i avegnimenti prinsipałi de ła sitàwww.corriere.it: solché 25 panełi i se ghea salvà da l'inséndio, A metà del ponte sirca ghe ze na tore de forma otagonałe, ła Wasserturm (Tore de l'àcua), uno dei sinbołi de sta sità svisera, ła cuała ła gaveva na funsion de defeza.

 Bibliografia 
 Stadt Luzern (Hrsg.): Kapellbrücke und Wasserturm: der Wiederaufbau eines Wahrzeichens im Spiegel der Restaurierung und Forschung. Lucerna, cop. 1998.
 Heinz Horat: Die Bilder der Lebenden und der Toten auf der Spreuerbrücke in Luzern, in: Die Spreuerbrücke in Luzern, Ein barocker Totentanz von europäischer Bedeutung, Lucerna 1996, pag. 79-280.
 Fernández Troyano, Leonardo Tierra sobre el agua, Colegio de Ingenieros de Caminos, Canales y Puertos, Madrid, pp. 166-167, 1999. ISBN 84-380-0148-3.
 Graf, Bernhard Bridges that Changed the World, Prestel, Monaco, p. 34-35, 2002. ISBN 3-7913-2701-1.

Notasion

Altri projeti

Linganbi foresti

Categoria:Łuxerna
Categoria:Ponti